เงินบาทปิด 30.97/99 บาท
ธนาคารซีไอเอ็มบีไทย รายงาน เงินบาทปิด 30.97/99 สัปดาห์หน้ามีลุ้นแตะ 31 บาท หากยุโรปยังมีข่าวลบ
30 ต.ค. 2565

ธนาคารซีไอเอ็มบีไทย รายงาน เงินบาทปิด 30.97/99 สัปดาห์หน้ามีลุ้นแตะ 31 บาท หากยุโรปยังมีข่าวลบ
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.97/99 บาท/ดอลลาร์ อ่อนค่าลงจากช่วงเช้าที่เปิดตลาดที่ระดับ 30.93/95 บาท/ดอลลาร์  ในระหว่างวัน เงินบาทอ่อนค่าลงไปแตะถึงระดับ 31.04 บาท/ดอลลาร์ ทั้งๆ ที่เงินยูโรปรับตัวแข็งค่าขึ้นเมื่อเทียบกับดอลลาร์ที่อ่อนค่าลง ทั้งนี้เหตุที่ระหว่างวันบาทอ่อนอาจเป็นเพราะปิดตลาดหุ้นไทยในรอบเช้าดัชนีปรับตัวลดลงไปกว่า 10 จุด
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 76.66/71 เยน/ดอลลาร์ ส่วนเงินยูโรอยู่ที่ระดับ 1.3537/3542 ดอลลาร์/ยูโร
นักบริหารเงิน คาดว่า หากในช่วงวันหยุดนี้ไม่มีข่าวด้านลบจากฝั่งยูโรโซน ก็จะทำให้เงินบาทเปิดตลาดต้นสัปดาห์หน้าอยู่ในกรอบ 30.90-31.05 บาท/ดอลลาร์ แต่หากมีข่าวด้านลบของยูโร จะส่งผลให้บาทอ่อนค่าลงไปแตะระดับ 31 บาท/ดอลลาร์อีกรอบ โดยมองกรอบไว้ที่ 31.00-31.10 บาท/ดอลลาร์